**Online Videoteka – korisnički intervju**

1. Bok, dobrodošli i hvala Vam što se se odazvali ovom intervjuu. Biste li nam, molim vas, za početak rekli nešto više o sebi i o vašim navikama vezanim uz gledanje video sadržaja online?

**Korisnik**: Ja sam Dario, i volim provoditi slobodno vrijeme gledajući filmove i serije online. Već neko vrijeme koristim različite platforme za streaming kako bih pronašao sadržaj koji me zanima, i za sebe mogu reći da imam dosta iskustva oko streaming platformi. Najviše volim trilere i znanstvenu fantastiku. Volim kad me film ili serija drže napetim ili me odvedu u neki fantastičan svijet, odvraćući me od svakodnevnih problema i briga.

2. Kakva su vaša očekivanja od Online Videoteke, koje su vam bitne stvari kod odabira odgovarajuće streaming platforme?

**Korisnik:** Volio bih da Online Videoteka nudi širok izbor sadržaja. Želim biti siguran da ću moći pronaći svoje omiljene žanrove i možda otkriti nešto novo. Bitno mi je da je cijena pretplate pristupačna jer ne želim plaćati previše za svoj video sadržaj. Također, korisničko sučelje treba biti jednostavno I ugodno za korištenje kako bih brzo pronašao ono što želim. i naravno, ne podnosim reklame usred streaminga.

3. Kako zamišljate idealno i ugodno korisničko sučelje Online Videoteke?

**Korisnik**: Želio bih da korisničko sučelje bude moderno, ali istovremeno jednostavno za korištenje. Čista i pregledna navigacija je važna, kao i mogućnost brzog pretraživanja da brzo dođem do sadržaja koji me zanima. Također, ako bi platforma mogla prepoznati moje preferencije i predložiti mi sadržaj na temelju toga, to bi bilo odlično.

4. Na kojim uređajima najčešće gledate sadržaj?

**Korisnik:** Najčešće koristim svoj pametni telefon jer često putujem. Ponekad koristim i televizor kod kuće kako bih gledao skupa sa svojom obitelji.

5. Preferirati li radije običnu pretplatu ili plaćanje za pojedinačni sadržaj?

**Korisnik:** Radije bih imao pretplatu jer mi se više sviđa ideja da mogu gledati koliko god želim bez brige o svakom pojedinačnom plaćanju sadržaja.

6. Koja bi vam cijena pretplate bila prihvatljiva?

**Korisnik:** Mislim da bi cijena pretplate od 5 do 8 eura mjesečno bilo razumno, ako bih mogao pristupiti širokom izboru sadržaja, uz Full HD rezoluciju i podršku na različitim uređajima.

7. I posljednje pitanje, da li imate možda neke dodatne sugestije za poboljšanje našeg servisa? Postoji li nešto što biste voljeli vidjeti na našoj platformi, što bi nas moglo razlikovati od konkurencije, u pozitivnom smislu naravno?

**Korisnik:** Kada je riječ o poboljšanjima, bilo bi sjajno kada biste omogućili komentiranje i recenziranje sadržaja i prikaz detaljnijih informacija o filmu kao što su: godina izlaska, glavni glumci, redatelj, režija, nagrade, razne anegdote, utjecaj na pop kulturu itd. Također, pregledavanje novih dodataka ili najpopularnijih naslova bi me motiviralo da istražim više sadržaja. Ako biste uspjeli ponuditi ekskluzivan sadržaj ili rane premijere filmova i serija, to bi vas definitivno izdvojilo od konkurencije.. naravno, bilo bi super da imate brzu i dostupnu korisničku podršku koja može odgovoriti na pitanja i rješavati probleme. Također, ako biste omogućili više kanala za kontakt, kao što su chat, e-pošta ili telefonska podrška, to bi dodatno olakšalo korisnicima da dobiju pomoć kad god je potrebno.

Hvala vam puno na vašem odvojenom vremenu, Dario. Ovo nam stvarno pomaže da oblikujemo bolji servis za naše korisnike.

**Korisnik:** Drago mi je što sam mogao dati svoj doprinos. Ako budete imali još pitanja Ili trebate dodatne informacije, slobodno mi se obratite.